逆天奇案2|Hazel拒絕婚提轉試婚 Nic Sir船上求婚戲震撼揭祕
由劉家豪總監製、陳志江監製、岑國榮、孫浩浩擔任編審的《逆天奇案 2》,逢周一至周五晚八點半翡翠台播映,主要演員包括陳展鵬、林夏薇、馮盈盈、黃智賢、蔣祖曼、張頴康、劉佩玥、方力申及高鈞賢等。
昨晚(8 日)一集,復合成功的 Nic Sir(黃智賢 Ben 飾)和 Hazel(蔣祖曼 Joman飾)關係再有新變化!Nic Sir 借意約 Hazel 到長洲吃海鮮,實質是在船上炮製驚喜求婚。Nic Sir 準備好大束鮮花和閃爆求婚戒指,跪地向 Hazel 求婚,發表愛的宣言:「我哋兜兜轉轉喺呢隻船遇番,我相信係有天意,你唔止係我嘅 Special Partner,更加係我嘅 Special One,你係我永遠嘅 The One,嫁畀我吖!」雖然氣氛非常浪漫,但 Hazel 卻婉拒 Nic Sir 求婚,原來 Hazel 受父母離婚影響對婚姻有恐懼:「我真係冇信心,Sorry。」雖然 Nic Sir 慘遭 Hazel 派檸檬,但他未有因而氣餒,更成功氹掂 Hazel 同居試婚。
船上求婚場口雖然氣氛浪漫,但拍攝過程其實相當辛苦,Joman 受訪時透露:「上輯都有拍過船上戲,有咗上次經驗都知道時間比較趕,所以我哋做足準備。當日天氣係超級無敵咁熱,雖然我着到唔係好厚,但我真係好大汗,拍到身水身汗,反而阿 Ben 佢就好犀利,佢仲要着西裝三件套,但佢真係完全冇汗出,佢話拍古裝拍到已經習慣熱嗰種感覺,話自己冇汗出㗎喇,呢啲真係經驗嚟,我都好希望練到冇汗出!」Joman 亦替幕後感到辛苦,她說:「我哋演完戲都話可以用遮遮吓,但係幕後工作人員係唔可以擔遮,最慘係 Cam man,逢親拍船嘅嘢佢哋係最辛苦,因為要望住細嘅 Mon,佢哋係最易暈船浪,佢哋一日未冧低,我哋都唔可以冧住,好佩服幕後一班工作人員。」
56 歲黃智賢半裸晒爆肌吸 Like
講到今輯與 Ben 再續前緣,Joman 直言大家有晒默契:「上輯比較着重 Hazel 工作上面嘅嘢,今輯嘅重點就喺感情上面,所以同 Nic Sir 會多啲親密戲,阿 Ben 不嬲都超級照顧拍檔,無論戲內戲外佢都會幫你諗埋,諗咗你先再諗自己,所以同佢拍嘢係好開心同放心。」Joman 續指與 Ben 很有緣,現在兩人於另一套劇再次合作。另外,劇中打戲連場的 Ben 在 IG 上載做 Gym 相,相中阿 Ben 半裸大晒爆肌身材,胸肌和腹肌相當結實,完全看不出已年屆 56 歲,Ben 留言:「練的是身體;磨的是鬥志!為新角色裝備自己!」該貼文勁吸逾 5,000Likes,並吸引大堆
圈中好友楊茜堯、袁偉豪、陳煒等留言,大讚:「勁!」、「嘩 Ben 哥哥有料到!」、「勁抽」。
昨晚一集另一焦點人物非飾演 Nic Sir 爸爸福伯的李龍基莫屬,劇情講到他無辜捲入黑社會非法收樓事件,意外爆出福伯原來是大地主,除了自住 2 個單位和 2 個舖位外 ,還隱瞞 Nic Sir 收埋了 6 個舊樓單位!該場戲播出後引起網友關注,曾有報道指投資有道的基哥名下有 7 個物業,更有「深圳樓王」之稱,有網友笑言基哥戲如人生,留言:「戲裏戲外都係大地主!」